AlexejDobrolubov/national_council_slovak_2010 huggingface dataset:
20. schôdza NR SR - 1.deň - A. dopoludnia
Dátum: 2024-09-12
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

88. Tak ty stále spomínaš tuná technikov pod balkónom, ale my pod balkónom sme počas nášho vládnutia rozdávali ľuďom, dávali sme zdravotníkom, dávali sme ťažko postihnutým, dávali sme policajtom, ktorým vy neviete dať, Tibor. My sme pomáhali, lebo sme nekradli. Nekradli sme a práve preto toto odvolávanie je, to je na prekrytie vašich kšeftov, vašich, vy nepomáhate ľuďom. Kde sú tie lacnejšie potraviny? Kde je ten lacnejší benzín? Ale vy idete odvolávať Šimečku, lebo potrebujete prekryť svoje odpornosti. To je môj hodnotiaci úsudok. A ty mi tu rozprávaš, že aké fakty, veď tvoj syn povedal, že odjb Lipšica. Čo na tom nie je pravda? Veď tvoj syn nevie preukázať majetok. Čo je na tom nepravda? Čo je na tom klamstvo? Ty sa postavíš a dávaš tu také bludy, také naozaj frašky. Šimečkovi urážaš celú rodinu, rozprávaš, že to je neskutočné, teraz odchádzaš, teraz si nevypočuješ naše faktické poznámky, to je pre mňa zbabelosť a to je, to je ten fakt. Aha, neodchádzaš, dobre, ospravedlňujem sa, ideš sa rozprávať s Androm o živote. Takže o tom to celé je! O tom to celé je! Vy tu prekrývate vaše kšefty! Naozaj ešte raz to zopakujem. Vy idete odvolávať Šimečku za to, že jeho rodinní príslušníci dostávajú, ja budem mať vo svojej rozprave na vašich, naozaj vašich, ako ste si vy porozdávali kšefty. Ale, Tibor Gašpar, ty rozprávaš o nás pod balkónom, že čo sme my tu zdevastovali?! No my sme dali počas covidu ľuďom peniaze. My sme dali ľuďom peniaze a odišli od nás. Áno, odišla aj SaS-ka, lebo, no lebo odišli, lebo jednoducho Haščák je tvrdý chlapec. Ten povie: jo, toto musíme rozbiť, túto vládu. Tak sa rozbila vláda! A preto vládnete vy. Preto vládnu takí ľudia, ako ste vy. Preto môžu tí ľudia, ako si ty, Tibor Gašpar, sa tu postaviť a rozprávať: no ja som bol obvinený, ale už mi Žilinka povedal, že nie som obvinený, tak nie som obvinený.
20. schôdza NR SR - 1.deň - A. dopoludnia
Dátum: 2024-09-12
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

70. Ďakujem, pán poslanec. Budem reagovať na vás, aby som nebol vykázaný zo sály. Viete, hovorili ste, pán poslanec Gašpar, o tom vystúpení partnerky pána Šimečku. No vaše vystúpenie je tiež skvelé vystúpenie, je to taká fraška pre mňa, to je môj hodnotiaci úsudok. Obrovská fraška a ja vám zatlieskam, úprimne zatlieskam, no a Andro ma ide vyhodiť zo sály za to. Tak si musíte v tej koalícii dohodnúť, že či sa môže tlieskať tu v sále, alebo nesmie, lebo Andro zakázal tieto, jedlo a horalky, ale tlieskanie zakážeme v sále? A keď niekto zapíska tu v sále, veď pískanie je prejav ako naozaj hlasný súhlasu alebo nesúhlasu. Takže to si musíte do rokovacieho poriadku dať, aby tu Andro neovplyvňoval tých ľudí. Takže, Tibor, tá tvoja fraška, čo predvádzaš a hlavne to, ako tu rozprávaš o tom, že rodinkárstvo je strašne zlá vec a je proti morálke a cti. Už ti to tu povedali, ale, Tibor, tvoj syn, ktorý nevie preukázať majetok, odkiaľ má majetok, je šéfom SIS. Tvoj syn, ktorý chce zabiť Lipšica, je šéfom SIS! Tibor, čo je horšie rodinkárstvo? Alebo Bödör, ktorému si daroval políciu, no nie je to rodinkárstvo? A ty tu hovoríš o cti. A ja som ti zatlieskal na túto frašku a Andro ma ide za to vyhodiť zo sály. Dohodnite sa, chlapci, či porušujem rokovací poriadok tlieskaním, alebo nie. (Potlesk.)
19. schôdza NR SR - 2.deň - B. popoludní
Dátum: 2024-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

64. Hovorili ste o tom, pán poslanec, že poznáte veľa policajtov osobne. Áno, aj ja poznám veľa policajtov osobne, stretávam sa s nimi osobne a mal som aj osobné stretnutia naposledy s policajtami a môžem vám povedať, že to boli čestní ľudia, sú to čestní ľudia, sú to ľudia, ktorí majú obavu o svoju budúcnosť, pretože teraz, čo sa deje, tak povedali: Toto sa nám, Jožo, dialo, keď sme pred rokmi slúžili znova pod vládou Roberta Fica, tak sa nám to deje opäť. Opäť sa nám to deje. A títo ľudia majú strach nie z toho, že si svoju robotu, pán poslanec, budú robiť zle, ale majú strach z toho, čo im ich nadriadený prikážu, čo im ich nadriadení povedia, čo môžu robiť a čo nemôžu robiť. Osobne som sa stretol s policajtom, ktorý mi povedal, Jožo, ja odídem, to nemá zmysel. Je to vyšetrovateľ, ktorý povedal, no nám rušia veci, nám rušia veci. Deje sa to, ak sa stretávate, pán poslanec, s policajtami, tak mi musíte dať za pravdu, že sme sa znova dostali do štádia, kedy policajtom zväzujú ruky. A ja len chcem povedať, že krásny príklad je to, že odvolávali Romana Mikulca osemkrát a osemkrát sme otvorili schôdzu, aj keď niekedy s omeškaním. Teraz keď niekoho odvolávame my, my z ich koalície, tak ani tú schôdzu ani neotvoria. Čiže to, že naozaj zospodu, zospodu sú informácie také, že to, čo sa deje v Policajnom zbore, je choré. Je strašné. A niektorí policajti sú inštitucionalizovaní, im je jedno, či bude vládnuť ten alebo ten. A to je tiež smutné.
19. schôdza NR SR - 2.deň - B. popoludní
Dátum: 2024-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

54. Ďakujem, pán poslanec Hlina, vyzvali ste ministra vnútra viackrát, aby bol spravodlivý. No v Policajnom zbore teraz ryba smrdí od hlavy. Naozaj dobre viete aj vy, že povedali ste, že ste podnikali za čias, kedy naozaj tu boli rôzne záujmové skupiny. Je smutné, keď vysoko postavení policajti spolupracujú a zveria Slovensko do rúk mafiánom a naozaj spolupracujú s tou mafiou. A v Policajnom zbore nám smrdí tá ryba od hlavy. Chcete od pána ministra vnútra, aby bol spravodlivý. V čom je spravodlivý, že zruší vyšetrovateľov, ktorí sú poctiví a čestní? Ktorí vyšetrovali naozaj závažné, ako ste povedali, zločiny? Chcete od ministra teda vnútra, aby bol spravodlivý a aby nechal tú NAKU, nech si robí svoju robotu, tak ako ju robí, poctivo? Spravodlivosť tejto vládnej koalície je veľmi, veľmi subjektívna. Oni sú spravodliví pre tých, ktorí poslúchajú, ktorým povedia, toto budeš vyšetrovať, toto nebudeš vyšetrovať, týmto dáš pokoj. V tom sú spravodliví. Ale keď sa nájdu čestní policajti, policajti, ktorí si robia svoju robotu naozaj poctivo, no tak tých treba seknúť po krížoch. Tým treba dať riadne pocítiť, chlapci, veď máte rodiny, máte hypotéky, držte hubu a krok a nepozerajte sa na paprče nepoctivým politikom. Aj Trestný zákon, aj Trestný zákon urobili tak, aby nepoctivosť bola beztrestná. A ryba smrdí od hlavy a tou hlavou je, nepoviem don, Robert Fico.
19. schôdza NR SR - 1.deň - A. popoludní
Dátum: 2024-09-10
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

147. Ďakujem pekne, že mám čas, výborne. Čas je veličina, ktorá sa nedá zaplatiť, takže som rád, že mám čas. Minister spravodlivosti nám tu vystúpil raz a tvrdil o tom, že máme byť slušní. A máme ministra, reagujem na vás, pán Mikulec, máme ministra vnútra, ktorý tu v tejto sále rozprával, že sme psychopati, blázni, šašovia, že sme primitívi. Nazval som pána Fica don Roberto a už som bol naozaj dobre že nie vynesený zo sály, takže treba trošku naozaj pristupovať rovnako, ale nemyslím si, že don Roberto je nejaká urážka niekoho, ale dobre, Robert Fico, budem hovoriť Robert Fico. Takže Robert Fico je ten, ktorý stojí za týmto všetkým. Robert Fico je ten, ktorý naozaj riadi aj políciu, prokuratúru, riadi všetkých. A vy ste tu rozprávali, pán Mikulec, o tom, že naozaj by to malo byť systémové, a systémové je spravodlivé. A toto nie je vôbec spravodlivé. Toto je naozaj len také amatérske plátanie niečoho, čo nemá so systémom nič spoločné. Malo by to byť spravodlivé, mali by všetci policajti, ktorí si čestne plnia svoju prácu, mali by byť všetci zaplatení rovnako, všetci by mali dostať podmienky rovnaké. Ale tu aj v tomto zákone len niektorí dostanú, ale tí, ktorí čestne pracujú, a už som tu hovoril vo svojej faktickej poznámke, tí, ktorí čestne pracujú, tí, ktorí sú čestní, tak tí sú preraďovaní, tí sú naozaj veľmi silne utláčaní, doslova a do písmena, a čestných policajtov táto vládna koalícia nepotrebuje. Nepotrebuje čestného policajta, ktorý bude vyšetrovať mafiánske praktiky politikov, potrebujú policajtov, ktorí sa budú báť a ktorí budú robiť to, čo chce Robert Fico.
15. schôdza NR SR - 12.deň - A. dopoludnia
Dátum: 2024-06-28
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

70. Ďakujem veľmi pekne. No ja som bol, mal som rozhovor s novinármi, tak som si myslel, že teda nechám sa presunúť na záver, ale presne, hovoríš pravdu, oni to zarežú. Podľa mňa o 14.00 hod. to celé zarežú a urobia to presne tak, ako to robia, skracujú rozpravy, berú nám čas, oni to potrebujú rýchlo-rýchlo mať urobené, pretože také sú ich dohody. Ale ich dohody sú tiež veľmi narušené a ich narušené dohody, to, že Danko chce byť predseda parlamentu a blokuje im zákony, tak to presne sa prejavuje tu pri, pri rokovaní v pléne. Ten chaos, čo aj dneska tu vytvárajú, oni tvrdia o nás, že sme boli vláda chaosu , no toto neni vláda chaosu, toto je vláda galaktického bordelu, čo robia. Hovoril si o tom, že klamú v každom jednom, naozaj v každom jednom zákone. Oni, oni bez klamstva to nevedia robiť. Oni nevedia vládnuť bez klamstva. Klamstvo je ich pracovná metóda, klamať, klamať a klamať. No a ovládnutie Audiovizuálneho fondu je len, presne, sú tam peniaze, ktoré chce strana, ktorá sa hrdí pojmom národná, rozdeľovať národne, ale len národným ľuďom. Oni sa budú pýtať: „ A vy ste gdo? Vy ste gdo? Vy ste gdo?“ A kto nepovie, kto je, tak nedostane dotáciu. Presne som chcel aj ja hovoriť o tom, že vraciame sa do čias socializmu, kedy komunisti rozhodovali, kto môže, kto nemôže, no a komunisti, ktorí sa zrazu sociálnymi demokratmi, teraz robia to isté. Slovenská národná strana je len taký prílepok tejto koalície Smerohlasu a oni vedia, že na ich nitke od trenírok visí celá tá ich koalícia, tak tú nitku Danko veľmi španuje. No a oni Dankovi vyjdú v ústrety vo všetkom. Aj tento zákon je o tom, že opäť bude kultúra trpieť... (Prerušenie vystúpenia časomerom.)
15. schôdza NR SR - 11.deň - B. popoludní
Dátum: 2024-06-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

141. Ďakujem veľmi pekne, pani poslankyňa, hneď v úvode ste spomenuli pani bývalú ministerku Laššákovú a ja musím povedať, že z môjho okolia nikto na ňu nemá dobré slovo. Naozaj ako my žijeme inde, nie v Prešove, ale pani Laššáková hneď po voľbách podpísala milióny z eurofondov, ministerstvo rozdalo viac ako 42 miliónov a dostali to firmy, ktoré s kultúrou ani nemali čo spoločné. Pani ministerka rozdala naozaj peniaze po voľbách, kedy sa koncipovala nová vláda a naozaj moje okolie to veľmi dobre vie, veľmi dobre to vie, takže to je jedna z tých vecí. Ale vy ste tu hovorili naozaj, že niekto tu rokoval s producentami a počuli ste pred chvíľou, že ak nebudeme dobrí a budeme rokovať, tak sú metódy na to, aby ste, aby sme stíchli, aby sme, aby nám zobrali slovo, aby sme naozaj nerozprávali o tom, čo tu ide urobiť SNS s týmto zákonom. Je to, je to veľká hanba, že naozaj v demokratickej krajine, za akú sa Slovensko považuje, tu takto sa valcujú slobodné, naozaj slobodné inštitúcie, ktoré by mali rozdávať peniaze nie podľa toho, či sa niekomu páči film Sviňa, alebo či sa niekomu páči film Únos, ale podľa toho, či ten film má nejaký prínos, alebo či tá nejaká filmografia bude, bude mať niečo, čo prinesie pre Slovensko naozaj úspech a prinesie takú tú prezentáciu. Slovenská národná strana aj týmto zákonom a týmito, týmto chaosom, ktorý tu vytvára, len ukazuje, že im nezáleží na tom, aby tu bola sloboda, aby naozaj tvorili slobodní umelci. Oni chcú, aby to bolo tak, ako chce SNS.
15. schôdza NR SR - 11.deň - A. dopoludnia
Dátum: 2024-06-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

79. Ďakujem. Vládna koalícia SMER, HLAS a SNS urobila zo Slovenska policajný štát. Majú v rukách políciu, majú v rukách prokuratúru, majú v rukách SIS. Zákaz zhromažďovania je pre nich veľmi dôležitý. Po vražde novinára a jeho partnerky na tlak ľudu, na tlak slušných ľudí, ktorí zistili, čo sa tu deje, Robert Fico odstúpil. A Fico sa toho bojí ako čert svätenej vody. Rozprávali tu o tom, že tieto obmedzenia sú preto, aby sa nestávalo to, čo sa stalo Robertovi Ficovi a stále opakujem, odsudzujem to, je to odporné, nechutné, je to hrozný čin. Ale to sa stalo na tom, ako prišli Roberta Fica vítať priaznivci Roberta Fica. A ten človek, o ktorom rozprávate, že to je priaznivec opozície, tak to bol človek, ktorý nesúhlasil s tým, čo robíte. On aj vo videu povedal, že nesúhlasí s tým, čo robí vláda tejto republiky. A táto vláda nám šľape po našich právach, po našich, po našich základných ľudských právach. Toto robili komunisti v roku tisíc deväťsto... pred rokom 1989 a robíte to aj vy. Každý jeden zákon, čo tu predkladáte, je šliapanie po našich základných občianskych právach. Myslíte si, že Slovensko naozaj patrí vám. Nie je to pravda. Nie je to pravda. A ja verím, že naozaj slušní Slováci sa zobudia, tí Slováci, ktorí neboli voliť, a ukážu vám, aká je spravodlivosť naozaj.
15. schôdza NR SR - 10.deň - B. popoludní
Dátum: 2024-06-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

74. Dobré to bolo, Roman. Ja by som ti chlapsky položil jednu otázku. Je strašne veľa nahrávok, Roman, ktorých sa boja, strašne veľa nahrávok, na ktorých rozprávajú o tom, ako korumpovali, ako Žilinka im odkazuje, že sa nemajú čoho báť. Je strašne veľa nahrávok, ktoré ukazujú, ako podlo to tu viedli, ako a čo tu robili, je strašne veľa... Ja sa ťa spytujem, Roman, ako chlap, čo si myslíš o tých nahrávkach. Čo si myslíš ako chlap, Roman, o tých zmanipulovaných nahrávkach čurillovcov, za ktoré dostal, za čurillovcov dostalo 90-tisíc ministerstvo pokutu, že ich neprávom prepustili. Roman, čo si ty myslíš ako chlap, ale povedz mi na rovinu ako správny chlap, veď to chcú smeráci, byť správny chlap. Čo si ty, Roman, myslíš o tom, že tu máme niekoľkonásobne obvineného Gašpara. Roman, ty si myslíš ako správny chlap, veď oni sú správni chlapi títo smeráci, to sú takí čestní, takí rovní, oni ti len vyrazia mobil, keď si ich natáčaš a rozbijú ti ten mobil. Takže, Roman, čo si ty myslíš ako správny chlap. Mal by byť obvinený Gašpar v normálnom svete, normálnom, čestnom, demokratickom svete podpredseda Národnej rady? Veď oni to chcú, oni sú takí správni chlapi, oni len správne kšeftujú, oni sa len správne dohodnú. Roman, hovoril si presne o tom, že deeskalovať napätie, ale kto? Huliak, ktorý tu rozpráva, že sme hyeny? Kto? Fico, ktorý rozpráva, že nám majú dať lopatou po hlave, že nás majú fackať? Kto? Michelko, ktorý rozpráva, že sme vredy, že nás treba, že nás treba z tejto spoločnosti vyrezať? Toto je, toto je to? Kedy ste vy od nás počuli, že sme vám rozprávali, že ste psychopati, že ste idioti, že ste blázni? My sa k vám správame veľmi, veľmi slušne. To, čo predvádzate aj s čurillovcami, veď pred chvíľou tu jeden taký ten boxerista rozprával o tom, že čurillovci, čurillovci a potom hovoril o prezumpcii neviny. Vy ste správni chlapi? Viete, čo ste? Ľudia, ktorí kšeftujú a kvôli... (Prerušenie vystúpenia časomerom.)
15. schôdza NR SR - 10.deň - B. popoludní
Dátum: 2024-06-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

62. Pani Kolíková, môžte im rozprávať, čo chcete. Oni vám budú trepať o čurillovcoch, oni vám budú trepať o vašom bratovi, o vašej sestre, o vašom koňovi, ale budú rozprávať rôzne ačohentizmy a rôzne sprostosti. Keby sa toto stalo niekde vo vyspelom štáte, Dánsko, Fínsko, Švédsko, Nórsko, tak už dávno, dávno je preč ten, ten poslanec Gašpar z parlamentu. Ale oni? Oni, viete, darmo, oni, Fico urobí dokázateľnú, dokázateľný lup so Slotom, teda so Slotom ukradnú dve miliardy a ich voličom je to jedno. Spýtali ste sa, že či, že či ich voličom to nevadí. No nevadí, ale je tu 3,1 mil. voličov, ktorým toto treba rozprávať a treba im hovoriť o tom, čo sme tu aj počuli, že naozaj je tu 71 poslancov, ktorí majú povinnosť toto rozprávať. Lenže oni si myslia, že keď ich volilo 1,2 mil. ľudí, tak 3,1 mil. ľudí bude trpieť ich diktatúru a bude trpieť to, že budú trieskať tu o čurillovcoch a tú ich mantru. Povedali ste, že Fico pred voľbami povedal, že voľby budú zmanipulované. To znamená, milí Slováci, milé Slovenky a milí, milí občania Slovenskej republiky, že voľby, keď to Fico povedal a vy tomu Ficovi veríte tak, že si ho vešiate ešte aj k Panenke Márii, ja som zažil také, že prišiel k nemu človek a povedal, že vy ste pre mňa viac ako Panenka Mária. No on si utvoril taký kult osobnosti, tak keď tento človek, ktorý je viac ako Panenka Mária pre niektorých ľudí, a povedal, že voľby sú zmanipulované, tak pozor, voliči SMER-u, voľby sú zmanipulované! To je fakt! Veď to povedal Fico! A Gašpar? No viete, to všetko, čo sme tu o ňom počuli, či už čo povedal Igor, alebo čo ste povedali vy, tak oni budú, oni budú stále rozprávať: nešírte nenávisť. Strašné.
15. schôdza NR SR - 10.deň - B. popoludní
Dátum: 2024-06-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

44. Je každému tu jasné, že oni ho vymenujú a je veľmi dôležité takto pomenovať to, čo Tibor Gašpar robil, a to, čo bude robiť. Pri každej jednej rozprave, keď hovoríme o tom, že Tibor Gašpar napríklad, aby pomenoval, odkiaľ má jeho syn majetok, veď je šéf SIS, alebo keď teraz Igor Matovič rozprával o tom, čo Tibor Gašpar urobil, tak dostaneme naspäť vetu, že šírite nenávisť. Tibor Gašpar na to, čo sme rozprávali, povie, vy sa za chvíľu dozviete, aký politický teror, čo ste vy tu robili. No polícia pod vedením tejto, našej vlády, čo bola, nemala zviazané ruky, nikto neprikazoval ako Tibor Gašpar, ako sa má vyšetrovať, a preto sa vyšetrovalo. Preto je 130 obvinených. A určite sa dozvieme v blízkom čase, že Tibor Gašpar bude zbavený všetkých obvinení. A to je, to je, to je to, o čo im ide, všetkých obvinení. Nič sa nestalo, nič nebolo, Tibor Gašpar bude podpredseda Národnej rady, anjelik, človek, ktorý tu na Slovensku robil len dobre. Počuli ste vystúpenie, milí Slováci a Slovenky, ako vás oslovuje jeden, jeden prívrženec Roberta Fica, počuli ste vystúpenie Igora Matoviča a pozorne si ho pustite ešte raz, prosím vás, pustite si toto vystúpenie a vypočujte si, kto a čo je Tibor Gašpar. Stojí vám to za to.
15. schôdza NR SR - 10.deň - A. dopoludnia
Dátum: 2024-06-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

90. Teraz ste videli divadlo, ktoré tu predviedol jeden mladý človek, ale nebudem k nemu reagovať, pretože budem reagovať na vás, pán Baška. Môj názor je, pán Baška, že naozaj župan by nemal sedieť na dvoch stoličkách a vy to predvádzate naozaj veľmi dôkladne, pretože nie ste tu a prichádzate len v takýchto situáciách. Pán Baška, povedali ste v úvode, že nás nezaujíma to, aký dôvod uviedol Šipoš. Uvedomujete si, čo ste povedali? Vás nezaujíma dôvod? Vás nezaujíma to, že chcel chrániť verejné financie? Vás to nezaujíma. Viete, čo vás zaujíma? Že Šipoš si dovolil, dovolil váš skrátený legislatívny zákon, ktorý dal Dankovi sto miliónov, čo sto, dvesto miliónov, tak toto si Šipoš dovolil. Pán Baška, buďte rovný chlap a to, čo ste povedali, že Šipoš urobil, tak dajte návrh na odvolanie Huliaka, ktorý toto robí desaťnásobne viac, ktorý nedáva možnosť vystúpiť v rozprave. Viete, vy ste tu rozprávali, že ste mali výbory, len ste nemohli ich mať zastúpené. No mohli ste ich mať zastúpené, my sme vám dopredu povedali, že kto, prosím vás, nedávajte tam Kotlebu, nedávajte tam Blahu, ale vy ste tam naschvál robili. Tie výbory boli takisto vaše, takisto stále boli vaše. Pán Baška, celé vaše vystúpenie naozaj bolo len a len o tom, len a len o tom, ako presvedčiť Slovákov, že odvolanie Šipoša je na základe toho, že porušil rokovací poriadok. No neporušil, páve naopak, Šipoš robí všetko pre to, aby tento štát neprišiel o peniaze, o peniaze, ktoré ste vy dali, dali Dankovi. A toto je ten dôvod. Vy potrebujete takých ľudí potrestať, zastrašiť, vy potrebujete ľudí strašiť, ako teraz to predviedol tuná, že naše vystúpenia spôsobujú zle. No vy tu národ bičujete, vy tu národ ničíte takýmto spôsobom.
15. schôdza NR SR - 10.deň - A. dopoludnia
Dátum: 2024-06-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

68. Ďakujem veľmi pekne. To je naozaj na smiech, pretože keď počúvam, keď to počúvam, tie argumenty, tak to je jasné. Pani Kolíkovú odvolávame za to, že sa nevhodne vyjadruje o SIS. A to je, to je to je neprípustné. Preboha, veď SIS musí byť etalón spravodlivosti. Kde si môže pani Kolíková dovoliť povedať o SIS svoj názor. Mišo Šipoš je odvolávaný preto, lebo využil, využil rokovací poriadok a chcel, chcel len to, čo mu zákon predkladá. Viete, keď ja počúvam, pán Jakab, ako tu rozprávajú o tom, že nedovolil v rozprave vystúpiť poslancom, tak to, čo robia na výbore, napríklad Huliak, ktorý berie slovo, tak buďte spravodliví, páni poslanci z koalície, naozaj a nekakajte si do pusy a správajte sa naozaj tak, ako rozprávate. Vy na jednej strane rozprávate, že to, čo spravil Šipoš, že nedovolil vám nejakú rozpravu, je nečestné. A na druhej strane to, čo robia vaši koaliční predsedovia, je čestné. Ja by som chcel poprosiť pána Bašku, ktorý rozprával o tom, že teda naozaj že vystúpi v rozprave, aby vystúpil v rozprave, povedal, aby sme mohli naňho reagovať, a nie aby predviedol to, čo predvádzajú tuná koaliční predkladatelia, že vystúpia na záver, naložia nám, povedia, akí sme psychopati, aké sme špiny, naložia nám, že sme vredy a idú preč. Ja som zvedavý, pán Baška, či to spravíte, vystúpite teraz v rozprave, aby sme mohli na vás reagovať. Ďakujem veľmi pekne.
15. schôdza NR SR - 9.deň - B. popoludní
Dátum: 2024-06-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

146. Ďakujem veľmi pekne. Odvolávanie pani Kolíkovej nie je preto, že pani Kolíková to vedie zle, ale preto, lebo pani Kolíková si plní svoje povinnosti naozaj zodpovedne. A oni to nepotrebujú. Oni nepotrebujú kontrolu SIS, oni potrebujú, aby si SIS robila, čo chce. Oni potrebujú SIS, ktorá tu bola za čias Mečiara a ktorá tu bola za čias Roberta Fica. SIS, ktorá tu ľudí sledovala, ktorá tu, SIS, ľudí dala zavraždiť. A je to dokázané, že Slovenská informačná služba dala zavraždiť Róberta Remiáša. Chcem povedať, že len chlap, ktorý si vie priznať, a čestný chlap sa nebude navážať do manželiek. Len čestný človek, ktorý má hrdosť a naozaj čestný, čestný chlap nepovie klamstvo o manželke iného človeka. Migaľ klamal verejne, postavil sa a verejne klamal o manželke Igora Matoviča. Toto neodsúdite, toto ani jeden z vás poslancov, vám sa to páčilo, ale predstavte si, že by o vašich manželkách, o vašej, postavím sa ja pred váš dom a budem natáčať o vás a o vašej manželke klamstvo. Čo spravíte? Je to chlap alebo odporná, zákerná hyena, čo toto urobí? A navyše novinár! Navyše človek, ktorý by mal ctiť, ctiť. On ani nedal priestor v tom, v tom, vtedy nebol politik, nedal priestor druhej strane, nespýtal sa pani Pavlínky Matovičovej, či to tak je, a je to odporné. A tento človek tu ide teraz lustrovať a ide rozprávať o pani Kolíkovej, že ona sa nevyjadruje o SIS tak, ako by sa mala vyjadrovať! Veď to za komunizmu si, kto by si to mohol dovoliť?! Teraz pán Migaľ vystúpi a pekne nám naloží, aby sme nemohli reagovať. To je to. Toto je tá ich iná politika. Ale ja chcem povedať Slovákom, toto, čo robia, nie je pre vás, Slováci, toto je pre nich pre ich kšefty.